*VEGA præsenterer:*

**Ed Sheeran-protegen Jamie Lawson gør Lille VEGA forårskulret**

*Jamie Lawson synger sig ind i publikums hjerter og får forelskelserne til at blomstre i Lille VEGA den 24. april.*

Selvom Jamie Lawson har fået masser af opmærksom som den første artist signet på Ed Sheerans pladeselskab, Gingerbread Man, så kan den talentfulde singer/songwriter sagtens på egen hånd. Siden udgivelsen af det selvbetitlede album har Jamie Lawson sikkert spillet sig ind på hitlisterne verden over og sikret sig fans med hits som ”Wasn’t Expecting That”.

Jamie Lawson spillede sin første koncert i Danmark for tre år siden i en komplet udsolgt Ideal Bar, og koncertgæsterne blev forkælet med en intim og sjælfuld oplevelse. Han har siden da hyldet livet og kærligheden i bl.a. Lille VEGA, på Tinderbox og Northside.

Udover sine egne udsolgte turnéer i hjemlandet har Jamie Lawson spillet support for Ed Sheeran, James Blunt og One Direction. Han udgav i 2017 sit femte album *Happy Accidents*, hvor han fortsat prøver at udrede kærlighedens mange forskellige facetter.

Ed Sheeran hjalp Jamie Lawson med at skrive flere af sangene, og han var ikke det eneste prominente navn, som hjalp processen på vej. Joe Chiccarelli har blandt andet produceret dele af pladen, og hans CV byder på samarbejder med musikere som Elton John, Rufus Wainwright, Morrissey, American Music Club og Etta James, så Jamie Lawson var i gode hænder.

**Fakta om koncerten:**

Jamie Lawson (UK)

Onsdag d. 24. april kl. 21.00
Lille VEGA, Enghavevej 40, 1674 København V
Billetpris: 170 kr. + gebyr
Billetsalget starter fredag d. 16. november kl. 11.00 via vega.dk og Ticketmaster.